Duobys (Utenos r., Utenos sen.)
Duobys – ežeras rytų Lietuvoje, Utenos rajone, 7,5 km į vakarus nuo Kuktiškių. Ilgis iš šiaurės vakarų į pietryčius 0,75 km, plotis iki 0,4 km. Altitudė 159,3 m. Krantai daugiausia aukšti. Iš pietų ir vakarų ežerą supa Purošiaus miškas, kitose pakrantėse plyti pievos ir dirbami laukai. Šiaurėje išteka upelis į Kernadėto ežerą (Talės upelio baseinas). Prie Duobio ežero įsikūrę Papiškių, Stanėnų kaimai.